روسیایا باغلی ساخا جمهوریتی/یاقوتیستانین باشکندی یاقوتسک‌دا گؤیدن قیزیل یاغدی!
کراسنویارسکا هاوالانان، ۹.۳ تن قیزیل و گوموش آلاشیمی/آلیاژی کولچه/شمش یوک‌لو اوچاغین یوک بؤلومو قاپاغی قیریلینجا،۲۰ کیلولوق کولچه‌لر پیسته تؤکولدو.
اوچاق داها سونرا یاقوتسک‌دان ۱۲ کیلومتر اوزاق‌لیق‌داکی ماگان کندین‌ده‌کی بیر هاوا لیمانینا ائندی.
بؤلگه‌ده گئنیش میقیاس‌دا بیر آختارما چالیشماسی ائدیلدی.
قیزیللارین صاحبی کینروس گولد شیرکتینین موسکوداکی اوفیسینین باشقانی ایستانیسلاو بورودیوک، بوتون کولچه‌لرین توپلاندیغینی و ایتکیلرینین اولمادیغینی بیلدیردی.
بورودیوک، اوچاقدا اولان ۷ اکیپاژ و ۲ شیرکت نماینده‌سینین ده ساغ و یارا آلمادان قورتولدوغونو ایفاده ائتدی.
یوک قاپاغینین هاوا آخیمی سببیله قیریلدیغی بیلدیریلدی.
